Ɛaziza texdem ayen i as-d-yenna umɣar. Teddem aɛuwdiw-is d tkuba-s tɛelleq azrar-is n twiztin ɣef temgerḍt-is, tuɣ abrid n ṣṣeḥra mi qrib d tameddit telḥeq ɣer tama n udrar anda twala adrar d ameqqransdat-s. Teḥbes aɛuwdiw-is seddaw n uẓru.Tezzi-as-d tjebbant n yigrawliwen yeqquren yal yiwen akken yers anda aṣuḍu n ufrux acennay i ten-iḥuza ala ɣila, gar-asen teɛqel ṣṣifa n Ɛaziz yeqquren anda udem n uẓru yezzi ɣer tqacuct, yella yefreḥ am wakken yettmeḥsis i taɣect.